A letiltások kezelésére olyan módosításokat végeztünk el, mely után a BruNett-ben a letiltással kapcsolatos felviteli feladatokat könnyebben végezhetik el és az utalásnál is soronként jelennek meg az adatok.

Törzsadat, Jogviszony standard-ek, Rendszeres levonások: A levonások között a Sorrend adattal lehetett eddig is preferenciát állítani. Itt új adat az Alsorrend, melyet egy adott bírósági végrehajtási határozat alapján felviendő letiltásnál töltünk ki. Ez az adat nyújt lehetőséget arra, hogy egy adott letiltáson belül különböző Kedvezményezettek (pl. Állam, végrehajtó, végrehajtást kérő) kerülhessenek megadásra.

Az Alsorrendet úgy kell beállítani, ahogy azt a Határozat megköveteli (pl. először az Államnak járó költségek (pl.1), majd a végrehajtónak (pl.2.)és a végén a végrehajtást kérőnek(pl.3) )

A Végrehajtást kérőnek járó összegből levonásra kerül a behajtási jutalék. Ennek kezelése a következő: egy újabb sort kell felvinni, ahol az Alsorrend megegyezik a végrehajtást kérőnek járó összeg sorszámával, összeget nem kell tölteni, hanem a „Rész százalék” mezőben ki kell tölteni az értéket (általában 8%). Így adható meg különböző bankszámlaszám.

Ezzel a kezeléssel elérjük, hogy a végrehajtónak járó jutalék is számítódjon és a banki utalási jegyzéken minden sor megjelenjen.

Minden sornál tölteni szükséges az alapadatokat: határozatszám, határozat kelte, kedvezményezett, bankszámlaszám stb.